[bookmark: _GoBack]Қостанай облысы әкімдігінің «Қостанай облысының аумағында стационарлық емес объектілер мен стационарлық емес сауда объектілерін орналастыру орындарын айқындау қағидаларын, олардың орнатылу, жұмыс істеу және бөлшектеу тәртібін бекіту» туралы қаулы жобасын қабылдаудың ықтимал қоғамдық-саяси, құқықтық, ақпараттық және өзге де салдарын
БАҒАЛАУ

1. Қоғамдық-саяси салдарын бағалау:
Қаулы жобасын қабылдау Қостанай облысының аумағында стационарлық емес объектілер мен стационарлық емес сауда объектілерін орналастыруға, орнатуға, жұмыс істеуіне және бөлшектеуге бірыңғай әрі ашық тәсілдерді белгілеуге бағытталған. Ұсынылып отырған нормаларды іске асыру қалалық ортаны ретке келтіруге, елді мекендердің абаттандырылу деңгейін арттыруға, сондай-ақ кәсіпкерлік субъектілерінің, халықтың және жергілікті атқарушы органдардың мүдделері арасындағы теңгерімді қамтамасыз етуге ықпал ететін болады. Қоғамдық-саяси сипаттағы теріс салдарлар күтілмейді.
2. Құқықтық салдарын бағалау:
Қаулы жобасы Қазақстан Республикасының жергілікті мемлекеттік басқару, сауда қызметін реттеу, қала құрылысы және кәсіпкерлік саласындағы заңнамасына сәйкес әзірленді. 
3. Ақпараттық салдарын бағалау:
Жаңа қағидалардың енгізілуіне байланысты кәсіпкерлік субъектілері, стационарлық емес объектілердің иелері, сондай-ақ мүдделі мемлекеттік органдар мен ұйымдар арасында ақпараттық-түсіндіру жұмыстарын ұйымдастыру қажеттілігі туындайды.
4.	Өзге де салдарын бағалау:
Жобаны қабылдау стационарлық емес объектілер мен стационарлық емес сауда объектілерінің қызметін реттеу тиімділігін арттыруға, елді мекендердің аумақтарын ұтымды пайдалануға және олардың сәулеттік келбетін жақсартуға ықпал ететін болады. Сонымен қатар, қызметті жүзеге асырудың түсінікті әрі бірыңғай қағидаларын белгілеу арқылы шағын және орта кәсіпкерлікті дамыту үшін неғұрлым қолайлы жағдайлар жасалады деп күтіледі.

